|  |  |
| --- | --- |
| Forum: | BSV OmrådeMED |
| Tid: | 25. marts 2015 kl. 10.00-12.00. Der er formøde for medarbejderne fra kl. 9.00.  |
| Sted: | Rådhuset, Lokale 129 |
| Deltagere: | Jytte Therkildsen, Ulla Kusk, Claes Hjort, Susi Flex, Carina Kofoed, Jan Hausted Petersen, Suzanne Agerholm, Anne Nielsen,  |
| Afbud: | Helle Vaarning, Margit Krogh |
| Referent: | Dorthe Stærkær de la Mottende af alle. |

# Beslutningspunkter

## Godkendelse af dagsorden

*Konklusion:*

*Godkendt.*

## Godkendelse af referat fra sidste møde

*Konklusion:*

*Godkendt.*

## Arbejdsmiljø og sundhed

* Afslutning af netværk med AMR – hvad er der kommet ud af det
* Indeklima i blok A og C
* Status på arbejdsgruppe i KommuneMED – vold og trusler om vold
* Status på arbejdet med påbud i Social & Familie, bilag vedlagt.
* Orientering om temadag den 7. maj om forandringer

*Konklusion:*

*Afslutning af netværk*

*Udgangspunktet for netværket var at styrke kommunikationen blandt arbejdsmiljøgrupper. Afsættet blev ændret, da det viste sig, at ikke alle arbejdsmiljøgrupper var på samme niveau. 5 nye arbejdsgrupper er nedsat på baggrund at netværksdrøftelsen. Arbejdsgrupperne lever videre i driften.*

*Det, som der er kommet ud af arbejdet i alle 5 arbejdsgrupper, har bl.a. været igangsættelse af pjece om arbejdsmiljø, opdatering af hjemmesiden, fælles uddannelsesdag (efter valget til AMR) med lokalt islæt, informationsstrømme fra KommuneMED,*

*Indeklima i blok A og C*

*Der bliver fjernet skimmelsvamp, affugtet osv. Der sker renovering af kontorer og toiletter. Der er stadig medarbejdere, som har symptomer på dårligt indeklima. Dette registres (dokumenteres) og der undersøges videre. Indeklimaekspert er tilknyttet kommunen. Målingsapparat er sat op og der måles fortsat på indeklimaet.*

*Status på arbejdsgruppe i KommuneMED – vold og trusler om vold*

*KommuneMED har fokus i første halvår 2015 på dette område. Der arbejdes videre i arbejdsgruppen med forskellige temaer. Materiale/ dokumenter er udarbejdet. Der holdes løbende møder.*

*Status på arbejdet med påbud i Social & Familie*

*Der er frist den 1. maj 2015 for levering af materiale til arbejdstilsynet. Der arbejdes intens med denne opgave. Der arbejdes bredt i hele afdelingen med dette og ikke kun de berørte områder, der nævnes i påbuddet.*

*OmrådeMED finder det vigtigt, at det følges til dørs. OmrådeMED orienteres selvfølgelig løbende om dette arbejde.*

*Det blev aftalt, at der tages en generel drøftelse at emnet igen på junimødet.*

*Temadag*

*AMRgruppen på rådhuset har drøftet indholdet for denne dag. Der er programsat, at en rejseholdskonsulent fra Videnscenter for Arbejdsmiljø afholder oplæg.*

*Trivselsundersøgelsen*

*Trivselsundersøgelsen er i proces.*

*Det viser sig, at ikke alle medarbejdere har fået mailen med link til besvarelse i tide. Derfor har ikke alle medarbejdere svaret. Joan Bendiksen er bekendt med problematikken. Jytte Therkildsen tager problematikken videre.*

*Koordinerende funktion for Arbejdsmiljøområdet i Børn, Sundhed & Velfærd*

*Der blev orienteret om, at Carina Kofoed fortsætter med den koordinerede rolle for arbejdsmiljøområdet for hele i direktørområdet. Stort ros til Carina, da hun tidligere har vist, hvor dedikeret hun er til dette område.*

## Mødeindhold og arbejdet i OmrådeMED

Der foretages en evaluering af det foregående år herunder mødeindhold og arbejdet i OmrådeMED.

Plenumdrøftelse.

*Konklusion:*

*Stikord fra plenumdrøftelsen:*

* *Har en fornemmelse af, at ikke alle kroge/hjørner i organisationen bliver bragt op i OmrådeMED. Alle er klar over, at de skal være proaktive/ har et medansvar for at alt kommer op.*
* *Udsendelse af dagsorden og referat kan være bredere. Den sendes p.t. til ledere i organisationen. Der var forslag om, at det også sendes direkte til arbejdsmiljørepræsentationer. Dorthe/Carina taler videre om dette.*
* *Hvordan finder OmrådeMED sin rolle mellem arbejdspladsMED og KommuneMED. Hvad er meningen med udvalget. Der var ikke et klart billede herfor.*
* *Punktet ”Nyt fra afdelingerne” – det er en udfordring at finde vægtning i forhold til at informere på strategisk niveau. Der var et ønske, at punktet fylder mere på dagsordenen. Der vil blive sat mere tid af til denne orientering. Fremover mindes alle i udvalget om i god tid, at der kan meldes punkter ind til dagsordenen.*
* *Kvaliteten på dagsordenspunkterne/møderne er gode.*

## Budget 2016

Der orienteres om budgetkatalog samt tidsplan og arbejdet hermed. RådhusMED samt KommuneMED har i februar måned fået en orientering om budgetprocessen, hvorfor OmrådeMED også orienteres om proces m.v.

Bilag: Oversigt over proces.

*Konklusion:*

*Der er p.t. nedsat arbejdsgrupper, hvor chefer m.fl. arbejder med analyser på forskellige områder. Der er udmeldt et administrativ besparelsesforslag på 50 mio. kr. for 2016/overslagsårene. Oversigten over processen/tidsplan blev gennemgået.*

*Der vil sandsynligvis være personalereduktion på den ene eller anden måde, når der er besparelser i spil. Der blev mindet om at have medinddragelse/ åbenhed om det. Der er en bekymring blandt medarbejderne, når der iværksættes analyser/besparelser og, hvad der kommer ud af dette.*

*Erfaringer kan drages fra 2010, når det omhandler spilleregler/ kriterier/ jobbank osv.*

## Henvendelse fra Dagplejen.

Henvendelse fra lederen af Dagplejen.

Der er et ønske om fortsat at kunne beholde MEDudvalget i Dagplejen.

Bilag; Henvendelse.

*Konklusion:*

*Henvendelsen blev drøftet i OmrådeMED.*

*I MEDhåndbogen er beskrevet, hvad der behandles under personalemøder med MEDstatus og i MEDudvalg. De er ligeværdige. Der var bekymring i OmrådeMED for, at flere vil søge dispensation til at have MEDudvalg fremfor personalemøde med MEDstatus. Og at der vil blive ansøgt om dispensation på dispensation.*

*Der er mange måder at afholde personalemøder med MEDstatus på. Der kan hentes inspiration fra Sundhedsplejen, hvorledes opgaven kan gribes an.*

*Det er ikke et statustab at have personalemøder med MEDstatus. OmrådeMEDs beslutningen blev, at ønsket ikke kan imødekommes.*

*Der vil blive afsendt brev til lederen for Dagplejen.*

# Orienteringspunkter

## Orientering fra formanden og næstformanden

* Valg til OmrådeMED. Der skal i løbet af foråret ske valg til OmrådeMED. Der orienteres fra næstformanden, hvorledes proces vil ske.
* Orientering om forhåndsaftaler for TR/AMR. Der orienteres fra næstformanden.

*Konklusion:*

*Valg til OmrådeMED*

*De fleste afdelinger/områder er gået i gang med AMR valget. Herefter går valget i gang til resten af MEDorganisationen ex. OmrådeMED.*

*Henvendelse fra Plejeboligområdet blev optaget på dagsordenen.*

*Der var 2 spørgsmål til OmrådeMED A) valgprocedure i forhold til egen forretningsorden og B) valg i forbindelse med etablering af nyt plejecenter/sundhedshus.*

*OmrådeMED drøftede henvendelsen og besluttede følgende:*

1. *Beslutningen blev, at området skal følge MEDaftalen/MEDhåndbogen. Plejeboligområdet kan således ikke selv definere en forretningsorden, som ikke følger aftaler i MEDhåndbogen.*
2. *Området skal afholde valg nu (som beskrevet i MEDhåndbogen) og når den nye institution starter op til januar 2016, skal der ske nyvalg i første kvartal 2016.*

*Der vil blive afsendt brev til lederen for plejeboligområdet.*

*Forhåndsaftaler*

*Forhandlingsgruppe er nedsat. Første indledende møde har været afholdt.*

*Aftalen er i proces.*

## Nyt fra afdelingerne (fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

*Konklusion:*

*Sundhedsplejen*

* 1. *Hjemtagelse af opgaven med fysio - og ergoterapeutisk behandling til børn i alderen 0 – 18 år. Behandlingen foretages nu af Sundhedsplejens personale.*
	2. *Overenskomstforhandlinger er færdige. Hvorledes forholder kommunen sig til budgetterne? Der henvises til at have denne drøftelse i KommuneMED.*

*Sundhed, Pleje & Omsorg*

* 1. *Har indgået aftale med samarbejdsparter om velfærdsteknologi.*
	2. *Sammenlægning af Hjemmeplejen på en lokalitet. Sagen har været udvalgsbehandlet i Velfærdsudvalget, som tiltrådte sagen.*
	3. *Smart city by. Hjemmeplejen har købt 12 stk. elbiler.*
	4. *Nedlæggelse af køkkenet på Albo. Der er igangsat arbejde med at finde den bedste løsning for levering af mad i det nye plejecenter. Der blev spurgt til Kanalhusets fremtid.*

*Social & Familie*

* 1. *Familieafsnittet har fået en ekstra bevilling på 7 sagsbehandlere med henblik på forebyggelse blandt mindre børn. Alle sagsbehandlere er ansat.*
	2. *Nye kvalitetsstandarder på voksenområdet er vedtaget i kommunalbestyrelsen. Der er foretaget stikprøvekontrol af kvaliteten af sagsbehandling i afdelingen af BDO. Det er lavet et fint arbejde fra medarbejderne. Kvaliteten på sagerne er nu igen i orden.*
	3. *Ny afdelingschef er ansat for Social og Familie.*

## Hvem gør, hvad til næste møde?

*Konklusion:*

*Dorthe skriver breve til Dagplejen og Plejeboligområdet.*

## Eventuelt

*Konklusion:*

*Intet.*

Næste møde afholdes den 16. juni.